2016D0478 — ET — 01.04.2016 — 000.002

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu





Parandatud:









▼B

NÕUKOGU OTSUS (ÜVJP) 2016/478,

31. märts 2016,

millega muudetakse otsust (ÜVJP) 2015/1333 piiravate meetmete kohta seoses olukorraga Liibüas







Artikkel 1

Otsust (ÜVJP) 2015/1333 muudetakse järgmiselt.

1) Käesoleva otsuse lisas loetletud isikud lisatakse II ja IV lisas esitatud loetellu.

2) Artiklile 17 lisatakse järgmised lõiked: „3. Artikli 8 lõikes 2 osutatud meetmeid kohaldatakse II lisa kannete nr 16, 17 ja 18 suhtes kuni 2. oktoobrini 2016. 4. Artikli 9 lõikes 2 osutatud meetmeid kohaldatakse IV lisa kannete nr 21, 22 ja 23 suhtes kuni 2. oktoobrini 2016.”

Artikkel 2

Käesolev otsus jõustub selle Euroopa Liidu Teatajas avaldamise päeval.









LISA









„II LISA

Artikli 8 lõikes 2 osutatud isikute ja üksuste loetelu

A. ISIKUD







Nimi Tuvastamisandmed Põhjendus Loetellu kandmise kuupäev 16. SALEH ISSA GWAIDER, Agila Sünniaeg: 1944 (kinnitamata) Agila Saleh on alates 5. augustist 2014 olnud Liibüa esindajatekoja saadikutenõukogu president. Saleh väljendas 17. detsembril 2015 oma vastuseisu samal päeval allkirjastatud Liibüa poliitilisele kokkuleppele. Saadikutenõukogu presidendina on Saleh takistanud ja kahjustanud Liibüa poliitilise ülemineku protsessi, sealhulgas keeldus ta 23. veebruaril 2016 korraldamast esindajatekojas hääletust rahvusliku kokkuleppe valitsuse moodustamiseks. Saleh otsustas 23. veebruaril 2016 luua komitee, mis kavandatu kohaselt kohtub Liibüa poliitilise kokkuleppe vastase „Liibüa-Liibüa protsessi“ teiste liikmetega. ►C2 1.4.2016 ◄ 17. GHWELL, Khalifa teise nimega AL GHWEIL, Khalifa AL-GHAWAIL, Khalifa Sünniaeg: 1964 Misratah Khalifa Ghwell on rahvusvaheliselt tunnustamata rahvuskongressi (tuntud ka kui „rahvusliku päästmise valitsus“) nn peaminister ja kaitseminister ning on seega vastutav selle tegevuse eest. Khalifa Ghwell näitas 7. juulil 2015 oma toetust seitsmest brigaadist koosnevale uuele sõjalisele rühmitusele Steadfastness Front (Alsomood), mis moodustati, et takistada rahvusliku ühtsuse valitsuse moodustamist Tripolis; Khalifa Ghwell osales koos rahvuskongressi presidendi Nuri Abu Sahmainiga rühmituse moodustamise allkirjatseremoonial. Rahvuskongressi „peaministrina“ on Ghwell etendanud keskset rolli, et takistada Liibüa poliitilise kokkuleppe alusel loodud rahvusliku kokkuleppe valitsuse moodustamist. Tripoli rahvuskongressi „peaministri ja kaitseministrina“ andis Ghwell 15. jaanuaril 2016 käsu vahistada kõik rahvusliku kokkuleppe valitsuse peaministrikandidaadi poolt ametisse nimetatud uue julgeolekurühma liikmed, kes peaksid Tripolisse sisenema. ►C2 1.4.2016 ◄ 18. ABU SAHMAIN, Nuri teise nimega BOSAMIN, Nori BO SAMIN, Nuri ►C1 BADI, Salahdin ◄ Sünniaeg: 16. mai 1956 Zouara/Zuwara Liibüa Nuri Abu Sahmain on rahvusvaheliselt tunnustamata rahvuskongressi (tuntud ka kui „rahvusliku päästmise valitsus“) nn president ning on seega vastutav selle tegevuse eest. Rahvuskongressi „presidendina“ on Nuri Abu Sahmain etendanud keskset rolli, et takistada ja kahjustada Liibüa poliitilise kokkuleppe elluviimist ning rahvusliku kokkuleppe valitsuse moodustamist. Sahmain esitas 15. detsembril 2015 üleskutse lükata edasi Liibüa poliitilise kokkuleppe sõlmimine, mis pidi kavandatu kohaselt heaks kiidetama 17. detsembril toimuval kohtumisel. Sahmain tegi 16. detsembril 2015 avalduse, mille kohaselt rahvuskongress ei lubanud ühelgi oma liikmel kohtumisel osaleda ega Liibüa poliitilist kokkulepet allkirjastada. Sahmain lükkas Liibüa poliitilise kokkuleppe tagasi 1. jaanuaril 2016 toimunud kohtumisel ÜRO eriesindajaga.” ►C2 1.4.2016 ◄









„IV LISA

Artikli 9 lõikes 2 osutatud isikute ja üksuste loetelu

A. ISIKUD